IRIARTE OKIÑENA (EH Bildu, 2018-03-16):
Ba egun on berriz ere.
Eta hitzartzeak entzunda pozten naiz gaurkoak aurrera egingo duela ikusita. Dudarik ez dago nahiagoko genukeela agian beste era batera izatea gaur adosten duguna Espainiako Estatuak ezarrita daukan eszepzio egoera horri salatzeko era tinkoagoan; baina uste dut erakutsi dugula posible dela akordio bat, borondatea baldin badago posible dela eta gure herriaren alde adostasun zabalak lortzea egingarria dela.
Martínez jauna, sei aldiz esan duzu, sei aldiz edo ehun aldiz behar baldin bada ze sei aldiz ez, ehun aldiz, mila aldiz ari dira jasaten Kataluniako herritarrak Estatuaren aldetik egoera biolento hau eta demokraziaren aurkako egoera biolento hau. Eta Pastor jauna, zuk serialaz hitz egiten zenuen baina beste horrenbeste esango nizuke, seriala ez da geratu eta serialak jarraitzen du eta seriala Espainiako Estatuaren aldetik datorrela nik zalantzarik ez daukat.
Penaz eta tristuraz hartu ditut batez ere Partidu Popularraren eta Partidu Sozialistaren hitz batzuk. Adibidez Sémper jaunak "descerebrados" aipatzen zuenean. Edozein kasutan, esperantza gutxi daukat, Sémper jauna, algún día quizás ustedes también vean no sé si fue Pablo camino de Damasco, la luz, y se avengan a tomar en consideración, no le digo a que estén de acuerdo con ello, a tomar en consideración trabajos por ejemplo como los de (...) o las ideas de David Cameron. Baina egia esan Partidu Popularrarekin entzun ditugunak entzunda esperantza gutxi.
Me decía usted que la independencia se puede defender pero, ¿qué independencia se puede defender? Un poco la folclórica, la independencia de la intimidad, la formal, eso sí, porque todas las demás son muy peligrosas de ser defendidas.
Eta Pastor jauna, zuk esan didazu zuek kritikoak izan zaretela 155arekin, ba aukera ezin hobea zenuten PSE-Euskadiko Ezkerratik hain zuzen ere Espainiako Alderdi Sozialistak hartu dituen neurrietatik aldentzekoa. Aldentzekoa ikusiz eta ezagututa era honetako arazo politikoak ditugun herrialdeetan eta zuk zerorrek zure emendakinean arazo politiko bat aipatzen duzu beste bide batzuk agian eraginkorragoak izan daitezkeela eta eraman gaitzakeela hain zuzen ere eskuartean ditugun arazoak konpontzera.
Baina bai batzuk eta besteak mozorrotzen dituzten zuen diskurtso guztiak legearen errespetuan, elkarbizitzan eta 155.aren espiritua oso gauza potoloa da, eta oso gauza larria da. Batasuna beste ezer baino inportanteagoa da, baina ez ezazue ahaztu, esaten zen Felipe IV.aren garaian espainiar inperioan ez omen zela eguzkia jartzen, baina Felipe VI.aren Erresuman ordu bete baino gutxiago behar du Antequetarik Finisterrara egiteko, beraz, asko galdu du bidean inperioak.
Eta zuek ere asko galdu duzue bai zuen bozka emaleen aldetik eta bai zuen jarraitzaileen aldetik, eta arriskua izan dezakezue eskuinaren neskame lanak egiten zabiltzatela bakarrik geratzeko, eta aukera, hain zuzen ere, herri honetan beste zerbait eraikitzeko. Orain beste batzuk esan nuen demokrazia bera dagoela auzitan eta errepikatu egingo dut, demokrazia bera dagoelako auzitan, demokraziaren alde edo demokraziaren kontra, horixe da gakoa, eta zorionez Parlamentu honek demokraziaren alde egingo du gaur.
Euskal Herria Bilduk beti egingo duen bezala, herritarrak, euskal herritarrak lehenengo lerroan jarriz, gure ardura direlako eta haientzako hitza eta erabakia berreskuratzeko lanean ez dugulako etsiko. Herriak agintzen du eta gobernuek obeditu egiten dute.
Eskerrik asko.